
2024/0303 (NLE)
Predlog
IZVEDBENI SKLEP SVETA
o potrditvi zadovoljivega izpolnjevanja pogojev za plačilo drugega obroka nepovratne finančne podpore in podpore v obliki posojila iz načrta za Ukrajino v okviru instrumenta za Ukrajino

[bookmark: _Hlk172115450]SVET EVROPSKE UNIJE JE –
[bookmark: _Hlk172115434][bookmark: _Hlk172115421]ob upoštevanju Pogodbe o delovanju Evropske unije, 
[bookmark: _Hlk172111742]ob upoštevanju Uredbe (EU) 2024/792 Evropskega parlamenta in Sveta z dne 29. februarja 2024 o vzpostavitvi instrumenta za Ukrajino[footnoteRef:2] in zlasti člena 26(4) Uredbe, [2: 	UL L, 2024/792, 29.2.2024, ELI: http://data.europa.eu/eli/reg/2024/792/oj. ] 

ob upoštevanju predloga Evropske komisije,
ob upoštevanju naslednjega:
[bookmark: _Hlk172111757](1)	Steber I instrumenta za Ukrajino (v nadaljnjem besedilu: instrument) daje Ukrajini na voljo finančno podporo v višini do 38 270 000 000 EUR za obdobje 2024–2027 v obliki nepovratne podpore in posojil. Financiranje v okviru stebra I se dodeljuje predvsem na podlagi načrta za Ukrajino (v nadaljnjem besedilu: načrt). Načrt določa program reform in naložb za Ukrajino ter kvalitativne in kvantitativne korake, ki so povezani s financiranjem v okviru stebra I instrumenta. 
(2)	Svet je na podlagi člena 19 Uredbe (EU) 2024/792 sprejel Izvedbeni sklep (EU) 2024/1447[footnoteRef:3] o odobritvi ocene načrta. Časovni razpored za spremljanje in izvajanje načrta, vključno s kvalitativnimi in kvantitativnimi koraki, ki so povezani s financiranjem v okviru stebra I instrumenta, je določen v Prilogi k Izvedbenemu sklepu (EU) 2024/1447. [3: 	Izvedbeni sklep Sveta (EU) 2024/1447 z dne 14. maja 2024 o odobritvi ocene načrta za Ukrajino (UL L, 2024/1447, 24.5.2024, ELI: http://data.europa.eu/eli/dec_impl/2024/1447/oj).] 

[bookmark: _Hlk181809472](3)	Skupna vsota finančnih sredstev, ki so na voljo za načrt na podlagi Izvedbenega sklepa Sveta (EU) 2024/1447, znaša 32 270 000 000 EUR, od tega 5 270 000 000 EUR v obliki nepovratne finančne podpore in do 27 000 000 000 EUR v obliki posojila. 
(4)	V skladu s členoma 24 in 25 Uredbe (EU) 2024/792 je bilo Ukrajini izplačanih 6 000 000 000 EUR kot izredno premostitveno financiranje in 1 890 000 000 EUR v obliki predhodnega financiranja, ki predstavlja predplačilo v višini 7 % podpore v obliki posojila, do katere je Ukrajina upravičena v okviru načrta.
(5)	V skladu s členom 26(4) Uredbe (EU) 2024/792 je bilo Ukrajini izplačanih 4 165 092 857 EUR v okviru prvega obroka, od tega 1 500 000 000 EUR v obliki nepovratne finančne podpore in 2 665 092 857 EUR v obliki posojil. V skladu z določbami sporazuma o posojilu, sklenjenega med Unijo in Ukrajino na podlagi člena 22 Uredbe (EU) 2024/792, je bil za obračun predhodnega financiranja posojila uporabljen znesek v višini 200 598 387 EUR iz prvega obroka.
(6)	V skladu s členom 26(2) Uredbe (EU) 2024/792 je Ukrajina 10. oktobra 2024 predložila zahtevek za plačilo drugega obroka nepovratne finančne podpore in podpore v obliki posojila v višini 4 248 847 926 EUR, kot je določeno v Prilogi k Izvedbenemu sklepu Sveta (EU) 2024/1447, ter predložila dokaze, ki kažejo zadovoljivo izpolnitev osmih od devetih korakov. Dodatni dokazi v zvezi z zadovoljivo izpolnitvijo preostalega koraka so bili predloženi 31. oktobra 2024. Zahtevku so bili priloženi dokumenti, ki se zahtevajo v skladu s členom 12 okvirnega sporazuma, členom 5 sporazuma o financiranju oziroma členom 6 sporazuma o posojilu, sklenjenega med Unijo in Ukrajino na podlagi členov 9, 10 oziroma 22 Uredbe (EU) 2024/792. 
(7)	Ukrajina je v svojem zahtevku za plačilo predložila ustrezno utemeljitev zadovoljive izpolnitve devetih korakov, ki jih je bilo treba izvesti do tretjega četrtletja leta 2024 v skladu z Izvedbenim sklepom (EU) 2024/1447. Zadevnih devet zadovoljivo izpolnjenih korakov se nanaša na različne reforme iz načrta v okviru poglavij o boju proti korupciji in pranju denarja, človeškem kapitalu, poslovnem okolju, decentralizaciji in regionalni politiki, energetskem sektorju ter zelenem prehodu in varstvu okolja. Specializirano protikorupcijsko tožilstvo je dobilo možnost povečati število zaposlenih. Sprejeti so bili akcijski načrt za izvajanje strategije za odvzem premoženjske koristi za obdobje 2023–2025, strategija za demografski razvoj za obdobje do leta 2040, akcijski načrt za deregulacijo in resoluciji o spremembi državne strategije za regionalni razvoj za obdobje 2021–2027. Poleg tega je bil pripravljen dokument za razpravo, ki določa obseg odstopanj od pravil o presoji vplivov na okolje in strateški presoji vplivov na okolje. Nazadnje, začeli so veljati zakoni o kazenskem zakoniku in zakoniku o kazenskem postopku ter o industrijskem onesnaževanju in sekundarna zakonodaja o celovitosti in preglednosti veleprodajnega energetskega trga. 
(8)	Komisija je v skladu s členom 26(4) Uredbe (EU) 2024/792 podrobno ocenila zahtevek za plačilo, ki ga je predložila Ukrajina, in dala pozitivno oceno v zvezi z zadovoljivo izpolnitvijo devetih kvalitativnih in kvantitativnih korakov za drugi obrok, kot je določeno v Prilogi k temu sklepu. Ta pozitivna ocena je opravljena v okviru izvajanja načrta. Proces pristopa k EU bo spodbujal nadaljnje usklajevanje s pravnim redom EU.
(9)	Komisija je ocenila, da Ukrajina še naprej izpolnjuje osnovni pogoj za podporo Unije, kot je določen v členu 5 Uredbe (EU) 2024/792. Ukrajina zlasti še naprej vzdržuje in spoštuje učinkovite demokratične mehanizme, vključno z večstrankarskim parlamentarnim sistemom in pravno državo, ter zagotavlja spoštovanje človekovih pravic, vključno s pravicami pripadnikov manjšin.
(10)	Zato bi bilo treba v tem sklepu potrditi, da so ustrezni pogoji za plačilo drugega obroka v okviru načrta zadovoljivo izpolnjeni. 
(11)	Glede na težke fiskalne razmere, s katerimi se sooča Ukrajina, je izjemno pomembno, da se sredstva izplačajo čim prej. Zaradi nujnosti razmer in za pospešitev postopka bi moral ta sklep začeti veljati na dan objave v Uradnem listu Evropske unije in bi se moral uporabljati od datuma sprejetja – 
SPREJEL NASLEDNJI SKLEP: 
Člen 1
[bookmark: _Hlk172111778]Zadovoljivo izpolnjevanje ustreznih pogojev za plačilo drugega obroka v višini 4 248 847 926 EUR, kot je določeno v Prilogi k Izvedbenemu sklepu (EU) 2024/1447, se v skladu z oceno, ki jo je Komisija predložila v skladu s členom 26 Uredbe (EU) 2024/792, priloženo temu sklepu, potrdi.

Člen 2
Ta sklep začne veljati na dan objave v Uradnem listu Evropske unije.
[bookmark: _Hlk172111802]Uporablja se od datuma sprejetja. 

V Bruslju,
	Za Svet
	predsednik

